„Ню Йорк“ се връща към бойни действия по време на сраженията на тихоокеанския театър през 1944 г., той пресича Панамския канал на 27 ноември и пристига в Лонг Бийч на 9 декември, след една повреда и загубвайки палубен самолет вследствие на лошо време. Линкорът преминава преподготовка в Южна Калифорния през декември 1944 г. и януари 1945 г. На 12 януари „Ню Йорк“ влиза в групата за поддръжка, съвместно с „USS Idaho (BB-42)“, „USS Tennessee (BB-43)“ и „USS Nevada (BB-36)“, за помощ в битката за Иво Джима. Преди самото начало на битката „Ню Йорк“ чупи гребен винт, във връзка с което корабът се налага да бъде ремонтиран на атола Ениветок, от 5 до 7 февруари. След ремонта линкорът се връща към групата, която към 11 февруари вече е недалеч от остров Сайпан, който е част от Марианския архипелаг. Заедно с групата „Ню Йорк“ пристига на Иво Джима на 16 февруари и преди началото на нахлуването започва бомбардировка. В течение на три дни островът се подлага на бомбардировка. „Ню Йорк“ дава 6 417 изстрела, в т.ч. 1 037 с оръдията на главния калибър. Един от неговите залпове попада в основния склад за боеприпаси на острова, предизвиквайки голям взрив. На 19 февруари линкорът напуска района и към 21 февруари пристига на атола Улити.